༄༅། །ཡུག་པ་རྫོ་ང་པ་ནང་སོ་ནོར་བུ་དབང་རྒྱལ་ལ་
ཞལ་གདམས་སུ་གནང་བ།
།རབ་
།
།
།
མ་ཧཱ་གུ་རུ་པདྨ་ཀ་ར་ཉིད། ཡིད་བཞིན་རེ་སྐོང་གཙུག་རྒྱན་ནོར་བུ་ལྟར།
མཛེས་ལྷ་ཡི་དབང་པོས་བསྐུར་བ་བཞིན། །རིགས་རྒྱལ་དགེ་བའི་དཔལ་གྱི་འབྱོར་པ་ཅན།
གཞོན་ནུ་ལང་ཚོས་རྣམ་པར་བཀྲ་བ་ཡི། །སྐྱེས་སྟོབས་ཐོས་པ་རྒྱ་མཚོའི་རེ་སྐོང་བ།
བདག་འདྲའི་ཆུ་ཟིལ་སྐྱེས་དབུལ་ངོ་མཚར་ཅི། །འོན་ཀྱང་རྒྱལ་དབང་གཉིས་པ་རརྣ་ཡི།
བརྗོད་བྱ་གསུང་གི་འཕྲེང་བའི་རྒྱུན་འདི་ལས། །འཁོར་འདས་བདག་པོ་རང་གི་སེམས་
ཉིད་ནི། །དུས་གསུམ་རྒྱལ་བ་མ་ལུས་བསྐྱེད་པའི་ཡུམ། །རྗེས་དཔག་རྟོག་གེའི་སྤོས་པས་
མི་གཡོ་བ། །གསལ་བཞག་འགྲོ་འོང་མེད་པའི་དྲི་བྲལ་དེ། །སྣ་ཚོགས་སྣང་ལ་རྟགས་
དཔྱད་མི་དགོས་ཀྱི། །སྣང་བའི་རང་བཞིན་སྟོང་པར་བཞུགས་པ་དང་། །སྟོང་བའི་རང་
བཞིན་སྣང་བར་འཆར་བ་གཉིས། །སྣང་སྟོང་བསྐྱེད་རྫོགས་བདེན་གཉིས་དབྱེར་མེད་
སོགས། །སྒྱུ་མར་བཏགས་ཀྱང་བརྗོད་པའི་ཡུལ་བྲལ་བས། །བཙལ་བས་མི་བརྙེད་བལྟས་
པས་མཐོང་བ་མེད། །ཁ་དོག་དབྱིབས་བྲལ་ངོ་བོ་ངོས་གཟུང་གང༌། །འདི་ཞེས་མི་མཚོན་
བསམ་ཡུལ་འདས་པའི་སེམས། །རང་གིས་རང་བཙལ་ནམ་ཡང་བརྙེད་མི་འགྱུར། །བརྟག་
དཔྱད་ཡིད་ཀྱི་རི་མོས་ཇི་ལྟར་ཤེས། །བཅོས་བསྒྱུར་སྤང་གཉེན་རེ་དོགས་ཀུན་བྲལ་བའི། །
གང་ཤར་འཆར་སྒོའི་བཙལ་སྣང་མ་བཅོས་པར། །རང་བབས་ངང་བཞག་ཆེན་པོར་གནས་
,(རཱ

པོད་གསུམ་པ་ཁྲིད་ཡིག་གི་སྐོར།
པར་འཚལ། །དེ་ལྟར་ཀ་དག་ལྟ་བའི་གདེང་ལྡན་ནས། །སྟོང་ཉིད་ཡིད་བྱེད་བྲལ་བ་ལྟ་བའི་
གནད། །སངས་རྒྱས་ལས་ཀྱང་དཀོན་པའི་རྫོགས་པ་ཆེ། །དངོས་བསྟན་སྣང་བཞིའི་དོན་
ལ་འབད་ཀྱང་འཚལ། །དེ་ལྟར་གཞིར་བཞུགས་ཇི་བཞིན་མ་ནོར་བ། །མདོ་རྒྱུད་ལམ་གྱིས་
བཅད་སྲོལ་འཆུག་མེད་ཀྱིས། །བསླབ་པ་གསུམ་གྱིས་ལེགས་པར་རྒྱུད་སྦྱངས་ནས། །སྐྱེས་
བུ་གསུམ་གྱི་ལམ་གྱི་རིམ་པ་ཡི། །ཟབ་ལམ་བསྐྱེད་རྫོགས་མཆོག་ལ་དཀྲིས་བྱས་ནས།
ཁྱད་ཆོས་འབྲས་བུ་མངོན་དུ་གྱུར་ཚུལ་ནི། །དབྱིངས་ཀྱི་རང་བཞིན་འཕོ་འགྱུར་མེད་པ་སྟེ། །
དམིགས་གཏད་ཀུན་བྲལ་སྤྲོས་ཀུན་ཉེ་བར་ཞི། །དཔེར་ན་ཤེལ་འོད་རང་སར་ནུབ་པ་ལྟར།
ཤིན་ཏུ་ཕྲ་བའི་ཡེ་ཤེས་དབྱིངས་སུ་འཁྱིལ། །རིག་པའི་སྟོང་གཟུགས་ཕྱག་རྒྱ་ཆེན་མོའི་སྐུ།
ཁམས་ཀྱི་རང་བཞིན་བདེ་གཤེགས་སྙིང་པོ་ཉིད། །ཐོག་མའི་མགོན་པོ་ཡེ་ཤེས་སྐུར་
བཞུགས་ཀྱང༌། །ཕྲ་རགས་རྡུལ་གྱི་ཆོས་ཉིད་ལས་འདས་ཤིང༌། །ས་བཅུའི་དབང་ཕྱུག་
རྣམས་ཀྱིའང་མཐོང་མི་ནུས། །དུས་གསུམ་རྒྱལ་བ་ཁོ་ནའི་རང་སྣང་ངོ་། །དེ་དོན་འདས་མ་
འོངས་ད་ལྟར་གྱིས། །སངས་རྒྱས་ཐམས་ཅད་དགོངས་པ་གཅིག་ཚུལ་ཡང་། །མཁའ་ཁྱབ་
རྡོ་རྗེ་ཆོས་ཀྱི་སྐུར་གྲགས་པ། །ཆོས་ཉིད་དེ་བཞིན་ཉིད་སྐུར་རོ་ཅིག་སྟེ། །ནམ་མཁའི་
ཁམས་ཀུན་དབྱིངས་སུ་གཅིག་དང་མཚུངས། །དེ་ཉིད་ངང་ལས་རང་སྣང་ལོགས་སྤྱོད་
རྫོགས། །གནས་དུས་སྟོན་པ་ཆོས་འཁོར་ཕུན་ཚོགས་སོགས། །གཅིག་དུ་མ་ངེས་སྟེང་འོག་
ཕྱོགས་མཚམས་ཁྱབ། །ཀུན་ཀྱང་གཞལ་མེད་རིག་འཛིན་བརྒྱན་འཕྲེང་བཅས། །འདོད་
ཡོན་ལྷ་མོ་མཆོད་པའི་སྤྲིན་འཕྲོ་ཞིང་། །ཉིད་ལས་མི་ཞན་རང་སྣང་ལྷུན་གྲུབ་འཁོར། །
མཐའ་ཡས་ཏིལ་གྱི་སྒམ་བུ་ཁ་ཕྱེ་ལྟར། །བདེ་སྟོང་ལྷན་ཅིག་སྐྱེས་པའི་དུས་ཀུན་འཚོ། །དེ་
མཚུངས་ལུས་གྲུབ་དཀྱིལ་འཁོར་ཇི་ཉིད་དུ། །རང་སྣང་ལྷུན་གྲུབ་ལོངས་སྐུའི་ཞིང་ཁམས་
ཟེར། །གཞན་སྣང་ཞི་༼ཁ་རིགས་ལྔ༽དང་ཁྲོ་༼ཁོ་རིགས་ལྔ)སོགས་ཇི་སྙེད་པ། །ཕྱེད་སྤྲུལ་ཡིན་ཏེ་
རང་སྣང་ལོངས་སྐུ་མིན། །འདི་ནི་བྱང་སེམས་འཕགས་པའི་སྤྱོད་ཡུལ་ཏེ། །གཅིག་གིས་
།
།
།

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
གཅིག་གཟིགས་ཀུན་ལ་བསྔགས་པ་བརྗོད། །དེ་ཉིད་ངང་ལས་འགྲོ་འདུལ་སྤྲུལ་པའི་
གཟུགས། །འགྲོ་དྲུག་གནས་སུ་གཞན་སྣང་སྟོན་པར་སྣང་། །དེ་ལས་ཕྱི་ན་སྐྱེ་བ་སྤྲུལ་སྐུ་ནི། །
སྣ་ཚོགས་གདུལ་བྱའི་ཁམས་ལྟར་བསམ་མི་ཁྱབ། །དེ་ལྟར་བཤད་པའི་འབྲས་བུའི་རྣམ་
བཞག་རྣམས། །རང་བློའི་རྫུན་གྱི་འཕྲེང་བ་མ་ཡིན་ཞིང་། །བདེ་དགྱེས་གསང་དུས་དུས་ཀྱི་
འཁོར་ལོ་དང༌། །སེམས་འགྲེལ་སྐོར་གསུམ་ཁྱད་པར་རྫོགས་པ་ཆེ། །འོད་གསལ་སྙིང་
པོའི་རྒྱུད་ཆེན་བཅུ་བདུན་དང༌། །མན་ངག་སྙིང་ཐིག་སྐོར་ལས་ལེགས་པར་བཤད། །
མཐའ་བཞི་ཚུལ་དྲུག་དག་ལས་སྦས་དོན་གནད། །མ་སྦས་གསལ་བར་བཤད་པའི་སྒྲུབ་
མཐའི་གཞུང༌། །དེང་སང་གངས་རིའི་ཁྲོད་འདིར་འཆད་ནུས་སུ། །མངོན་སུམ་མྱོང་བས་
གྲུབ་ལས་གཞན་ཡོད་མིན། །ལུགས་གཉིས་སྐྱོང་བའི་རིགས་སྔགས་འཆང་ཁྱེད་ཀྱི། །ཆོས་
ཚུལ་འདི་ལ་སྤྲོ་བ་སྐྱེ་ལགས་བསམ། །འགའ་ཞིག་༼སྦལ་འགྲུལ༽སྦྲུལ་ལ་གླ་རྩི་ཇི་བཞིན་དུ། །
བསིར་བུའི་ཚིག་གི་དྲི་ལ་རབ་བཀྲག་སྟེ། །སྡང་བའི་ཡིད་ཀྱི་ལེགས་བཤད་འདི་སྤངས་
ནས། །རྣམ་གྲོལ་དག་ལས་རིང་དུ་བྱེད་པའང་མངོན། །ཞེས་འདི་ཉམས་དགའི་རི་མོར་
ཕུལ་བས་དགེ །
78

པོད་གསུམ་པ་ཁྲིད་ཡིག་གི་སྐོར།